b'\n_START_ARTICLE_\nJarmo Korhonen (lentopalloilija)\n_START_PARAGRAPH_\nJarmo Korhonen (s. 1986 Nurmes) on suomalainen mieslentopalloilija, joka on voittanut t\xc3\xa4h\xc3\xa4n astisella urallaan kahdesti Suomen mestaruuden ja niin ik\xc3\xa4\xc3\xa4n kahdesti Suomen Cupin mestaruuden. Korhonen on edustanut Mestaruusliigassa Pielaveden Sampoa, Muuramen Lentopalloa ja kaudesta 2012-13 alkaen Sastamalan VaLePan._NEWLINE_Korhonen saavutti uransa ensimm\xc3\xa4isen SM-kullan jo Sammon riveiss\xc3\xa4 kaudella 2004-05, mutta varsinaisesti pelaavassa kokoonpanossa h\xc3\xa4n oli saavuttamassa SM-kultaa kauden 2012-13 VaLePan kultajoukkueen liberona._NEWLINE_Korhonen vaihtoi passarista liberopelaajaksi yll\xc3\xa4tt\xc3\xa4en kaudeksi 2010-11 ja nousi oitis t\xc3\xa4ysin erilaisella pelipaikalla Mestaruusliigan eliittiin. H\xc3\xa4nen upea onnistuminen palkittiin my\xc3\xb6s maajoukkuepaikalla kauden p\xc3\xa4\xc3\xa4tteeksi.  Korhonen debytoi maajoukkueessa toukokuussa 2011 Kiinaa vastaan. Kes\xc3\xa4n 2011 maajoukkuepelit ovat toistaiseksi ainoat, jotka Korhonen on kirjannut nimiins\xc3\xa4._NEWLINE_Korhonen on Nurmeksen Seppojen kasvatti.\n_START_SECTION_\nUra\n_START_PARAGRAPH_\nKorhonen aloitti lentopallouransa vuonna 1992 Nurmeksen Seppojen riveiss\xc3\xa4. Tie vei Nurmeksesta aikuistasolla Pielaveden Sampoon, jossa Korhonen debytoi kaudella 2003-04. Sammossa h\xc3\xa4n viettikin seuraavat vuodet pelaten 2-sarjaa tai SM-liigaa. Korhonen voitti vuonna 2005 SM-kultaa Sammon riveiss\xc3\xa4, mutta h\xc3\xa4nen roolinsa oli pieni kakkospassarina. Samoin SM-hopeaa (2007) ja Suomen Cupin kultaa (2006) voittaneissa joukkueissa Korhonen ei kuulunut avauskent\xc3\xa4lliseen; ykk\xc3\xb6spassarina toimi tuolloin yksi Suomen parhaimmista passareista Aki Riihim\xc3\xa4ki._NEWLINE_Kaudeksi 2007-2008 Korhonen vaihtoi MuurLen riveihin. MuurLessa passari sai entist\xc3\xa4 enemm\xc3\xa4n vastuuta, mutta ei ottanut selv\xc3\xa4sti ykk\xc3\xb6spassarin viittaa harteilleen. MuurLen maajoukkuelibero, Pasi Hyv\xc3\xa4rinen, l\xc3\xa4hti seurasta kauden 2010 j\xc3\xa4lkeen, jolloin seura tarvitsi kipe\xc3\xa4sti uutta liberoa. Korhonen halusi ottaa haasteen vastaan ja tarttui t\xc3\xa4ysin erilaiseen pelirooliin. Liberona h\xc3\xa4n nostelisi nyt palloja, kun passarina teht\xc3\xa4v\xc3\xa4n\xc3\xa4 oli passata niit\xc3\xa4. Peliroolin vaihtuminen sujui Korhoselta mainiosti, ja h\xc3\xa4n olikin yksi MuurLen kulmakivist\xc3\xa4 l\xc3\xa4pi kauden. Hyv\xc3\xa4 kausi palkittiin maajoukkueryhm\xc3\xa4\xc3\xa4n valinnalla. _NEWLINE_Korhonen pelasi ensimm\xc3\xa4isen maaottelunsa toukokuun 21. p\xc3\xa4iv\xc3\xa4 vuonna 2011 Tampereella. L\xc3\xa4pi ottelun liberontontilla pelanneen Korhosen debyytti p\xc3\xa4\xc3\xa4ttyi tiukkaan tappioon maailmanlistan yhdenten\xc3\xa4toista ja edellisiss\xc3\xa4 olympiakisoissa viidenneksi sijoittunutta Kiinaa vastaan.  Korhonen pelasi Maailmanliiga-kes\xc3\xa4n aikana kaiken kaikkiaan viisi maaottelua. H\xc3\xa4nt\xc3\xa4 ei valittu EM-kisaryhm\xc3\xa4\xc3\xa4n._NEWLINE_Kaudesta 2012-13 alkaen Korhonen on pelannut sastamalalaisseura VaLePan riveiss\xc3\xa4. H\xc3\xa4n voitti VaLePassa SM-kultaa kausilla 2013-14 ja 2016-17, SM-pronssia VaLePa-paidassa Korhonen on juhlinut kausilla 2012-13 ja 2014-15. Kaudella 2015-16 VaLePa ja Korhonen saavuttivat SM-hopeaa. Korhonen ilmoitti kauden 2016-2017 p\xc3\xa4\xc3\xa4tteeksi p\xc3\xa4\xc3\xa4tt\xc3\xa4v\xc3\xa4ns\xc3\xa4 peliuransa.'